Ma yella nerra-d cwiṭ awal ɣer wadeg di tmacahut tamensayt, s umata , ad d-naf d akken ur yeṭṭuqqet ara, yettili-d d taddart, taddart-agi tettili d adeg n laman , n talwit,d limarat n wayen i d-yettawin ama d lferḥ ama d lehna, nettaf-iten ttilin-d di taddart, nettaf daɣen tiẓgi, d adeg n tugdi, n yiɣeblan, n tmuḥqranit, d amkan yessawalen i wayen akk yettawin ɣer cwal, s umata di tmacahut tamensayt, adeg anda i d-ḍerrunt tigawin yettili yerked, ineḍruyen tezzin deg yiwen n umkan, tifrat tettili-d deg umkan-nni kan, neɣ deg adeg-nniḍen, ulac aṭas n wadeg di tmacahut n zik-nni, maca di tmacahut-agi yettwarun, Akli Kebaili yesṭuqqet-d adeg, acku mačči deg yiwen n umkan i d-ḍrant tigawin, rnu ɣer way-agi yefka-asen isem n tilawt, win ara yeɣren tamacahut, ad d-yaf iman-is yekcem deg usugen, imi imekwan yessexdem d wid yettwasnen di tilawt, ibder-d aṭas, gar-asen wid n temdint d ttawilat n yimestniyen.